Rødøy Fellesliste

Rødøy Fellesliste (RFL) er en lokal liste som stiller til valg i Rødøy kommune på Helgeland i Nordland fylke. Listen ble etablert i 1987 og stilte første gang til valg ved kommunevalget i 1987.

Fra 1999 til 2019 ble kommunen styrt av en koalisjon mellom RFL og Senterpartiet. Torsten Simonsen fra RFL var kommunens varaordfører, først under ordfører Johan Anton Svartis (1999–2003) og deretter under ordfører Olav Terje Hoff (2003–2019).

RFL har bl.a. arbeidet for et tettere samarbeid mellom næringslivet i kommunene Rødøy og Meløy. Listen har arbeidet for en fergefri forbindelse på kystriksveien (Fylkesvei 17) med bru over Holandsfjorden. RHL har fremmet ønske om å forlate Helgeland Regionråd til fordel for Salten regionråd.Rune Slyngstad: Ser nordover til Meløy, Avisa Nordland, 5. september 2007

Den 1. januar 2018 meldte Rødøy overgang til Salten regionråd.Gunnar Andreassen: Rødøy kommune inn i Salten Regionråd, Bodøposten.no, 8. desember 2017

Referanser

Kategori:Politikk i Rødøy
Kategori:Lokale politiske partier i Norge
Kategori:Politiske partier etablert i 1987